Jaku Ukraine

Jaku Ukraine () nya jaku Slavik Timur, ti mayuh dikena ba Ukraine. Iya nyadi jaku keterubah (asal) majoriti besai orang Ukraine.

Jaku Ukraine ditulis ngena urup Ukraine, ti nyadi siti varian ari urup Sirilik. Jaku standard tu dipelajarka Akademi Sains Nasional Ukraine enggau Institut Linguistik Potebnia. Banding suah digaga entara jaku Ukraine enggau Rusia, siti agi jaku Slavik Timur, tang bisi mayuh agi saling meretika enggau jaku Belarus,Alexander M. Schenker.  sereta penyauh leksikal ti semak agi enggau jaku Poland ti baruh pampang Slavik Barat enggau jaku Bulgaria ke baruh Slavik Selatan.K. Tyshchenko (1999), Metatheory of Linguistics (published in Ukrainian), cited in 

Jaku Ukraine nya peturun ari jaku Slavik Timur Lama, jaku ke dikena ba nengeri Rus Kiev maya jeman tengah. Ba Grand Duchy Lithuania, jaku nya mansang nyadi jaku Ruthenia, ke alai iya nyadi jaku rasmi, sebedau proses Polonisasi berengkah ba Komanwel Poland–Lithuania. Ba abad ke-18, jaku Ruthenian ngelimpangka diri ngagai jaku pelilih menua, lalu jaku Ukraine moden mansang ba kandang menua Ukraine kemaya hari tu. Rusifikasyen nagang jaku Ukraine nyadi subjek ari sekula sereta nyadi jaku ngajar di Empayar Rusia, lalu terus dipejalaika enggau mayuh macham chara di Serakup Soviet.Eternal Russia: Yeltsin, Gorbachev, and the Mirage of Democracy by Jonathan Steele, Harvard University Press, 1988,  (p. 217)  Taja pia, jaku nya majak dikena ba serata menua, lalu mengkang tegap kelebih agi ba Ukraine Barat.Purism and Language: A Study in Modem Ukrainian and Belorussian Nationalism  by Paul Wexler, Indiana University Press,  (page 309) Contested Tongues: Language Politics and Cultural Correction in Ukraine by Laada Bilaniuk, Cornell Univ. Press, 2006,  (page 78) 

 Guna kemaya tu 
Guna jaku Ukraine majak nambah pengudah timpuh ti lama nurun. Taja pan bisi urung lima puluh juta iku etnik Ukraine di serata dunya, nyengkaum 37.5 juta iku di Ukraine dalam taun 2001 (77.8% ari penyampau tubuh maya nya), jaku Ukraine mayuh dikena di barat enggau tengah Ukraine. Ba Kyiv, kededua jaku Ukraine enggau Rusia dikena, siti ubah ke tampak ari suba lebuh mengeri nya mayuh ngena jaku Rusia.

Pengalih nya dipelabaka ketegal penatai migran ari pelilih menua barat Ukraine tang mega sekeda peranak Kyiv milih ngena jaku ke dikena sida ba rumah enggau lebih luas ba endur mensia mayuh. Tanda enggau pemadah mensia mayuh di Kyiv dipandangka dalam jaku Ukraine. Ba selatan enggau timur Ukraine, jaku Rusia nya jaku ke suah dikena ba tebal agi mengeri besai enggau sekeda mengeri mit. Nitihka Pengitung Tubuh Mensia Ukraine taun 2001, 87.8% orang ke diau di Ukraine landik bejaku Ukraine.

Kena bulan Ogos 2022, pansik di Ukraine ari Rating Group tetemuka 85% madahka diri bejaku Ukraine tauka Ukraine enggau Rusia di rumah, 51% semina bejaku Ukraine, nambah ari 61% enggau 44% dalam bulan Februari 2014. Dalam pansik ke sama, 76% ngumbai jaku Ukraine nyadi jaku asal sida ( ridna mova ), niki ari 57% ba bulan Julai 2012, nyengkaum 30% orang ke bejaku Rusia. 

Penyanding